Sep 16,2016
డుకాటి నుంచి రూ.19 లక్షల బైక్‌!
న్యూఢిల్లీ: విలాసవంతమైన బైక్‌ల తయారీ సంస్థ డుకాటి సరికొత్త బైక్‌ను భారత మార్కెట్లోకి ఆవిష్క రించింది. 'ఎక్స్‌డైవెల్‌' పేరుతో సంస్థ దీనిని మార్కెట్లోకి తీసుకువచ్చింది. ఇదే మోడల్‌లో ఎక్స్‌డైవెల్‌-ఎస్‌ వేరియంట్‌ను కూడా మార్కెట్లోకి తెచ్చింది. బేస్‌ మోడల్‌ బైక్‌ ధరను రూ.15.87 లక్షలుగానూ.. ఎక్స్‌డైవల్‌-ఎస్‌ మోడల్‌ బైక్‌ ధరను సంస్థ రూ.18.97 లక్షలుగాను (ఎక్స్‌ షో రూమ్‌, న్యూఢిల్లీ) సంస్థ ప్రకటించింది. ఈ కొత్త బైక్‌ను 156 హెచ్‌పీతో కూడిన 1,262 సీసీ సామర్థ్యం కలిగిన టెస్టాస్ట్రెట్టా డీవీటీ ఇంజిన్‌తో కంపెనీ మార్కెట్లోకి తెచ్చింది. 129 ఎన్‌ఎం టార్క్‌, 6-స్పీడ్‌ ట్రాన్స్‌మిషన్‌ గేర్లు తదితర అదనపు ఫీచర్లతో కంపెనీ దీనిని ఆధునికరించింది. ఈ బైక్‌ వెనుక టైరుకు చైన్‌ బదులుగా బెల్ట్‌ రూపంలో ఇంజిన్‌తో అనుసంధానతను ఏర్పాటు చేశారు. డుకాటీ బెల్ట్‌ మోడల్‌లో వాహనాన్ని అందుబాటులోకి తేవడం ఇదే మొదటిసారి.
మీ స్నేహితులకు రికమెండ్ చెయ్యండి